b'\n_START_ARTICLE_\nEnteroendokrina celica\n_START_SECTION_\nMorfolo\xc5\xa1ke zna\xc4\x8dilnosti\n_START_PARAGRAPH_\nEnteroendokrine celice so majhne in imajo bledo citoplazmo. Le\xc5\xbeijo v stiku z bazalno membrano in mnoge celice niso v neposrednem stiku s svetlono (lumnom) prebavnega trakta. V citoplazmi so prisotna tudi nevrosekrecijska zrnca, katerih velikost, \xc5\xa1tevilo in oblika je odvisna od vrste produkta (hormona)._NEWLINE_S standardnim HE barvanjem (hematoksilin in eozin) je celice te\xc5\xbeko razlo\xc4\x8devati, zato se jih barva drugimi reagenti, npr. s srebrovimi solmi; glede na slednje jih lahko poimenujemo kot argirofilne (ve\xc5\xbeejo srebro (Ag) po redukciji z drugo snovjo) in argentofilne celice (reducirajo in ve\xc5\xbeejo srebro iz srebrovih soli). Starej\xc5\xa1i izraz enterokromafine celice se nana\xc5\xa1a na reakcijo kalijevim dikromatom (K\xe2\x82\x82Cr\xe2\x82\x82O\xe2\x82\x87), pri \xc4\x8demer nastane rjavi pigment.'